მიხეილ ჯავახიშვილის მოთხრობის მიხედვით

 **„მ უ ს უ ს ი“**

კომედია ერთ მოქმედებად

ინსცენირების ავტორი და დამდგმელი რეჟისორი - სოსო ნემსაძე

მოქმედი პირი და შემსრულებელნი:

1. პეტრე
2. ტასო
3. მიხა
4. მართა
5. ფეფელო
6. კატო
7. გოგი
8. ღინღილა
9. ტიტე
10. სიკო
11. რწ მუნებული
12. თევდორე

**პირველი სცენა**

დილა ეზოში ახალგაღვიძებული ტიტე გამოდის, სოფელში ხმაურია, ლაქუცა ღორინა ყეფას იწყებს, ტიტე ცდილობს გაარკვიოს ხმაურის მიზეზი და მეზობელს ეძახის.

ტიტე. ღინღილ

ღინღილი. მმმმ

ტიტე. რა ქვანაკრავი კამეჩივით ღმუი, კაცო?

ღინღილ. მმმმ (გამოდის კბილი სტიკა, ყბა ახვეული აქვს)

ტიტე. ერთი დახე ამასა... რა სატკივარი გეტაკა ბიჭო?!

ღინღილ. მმმმმ

ტიტე. ღინღილ, რა ხდებოდა, რა ხმაური იყო, რა გვინდაო?

ღინღილ. მმმმმ ( ტიტე გოგის ეზოს მიადგა)

ტიტე. გოგი...

გოგი. (მხიარულ გაწყობაზეა) შემო შემო...

ტიტე. გამო გოგი, გამო.

გოგი. შემო, ტიტე შემო.

ტიტე. გაიგე კაცო რაღაც ამბავია.

გოგი. რა ამბავია?

ტიტე. აბა მე რა ვიცი. ამ ლაქუცამ ეგრეთი ღრიალი მორთო, რომ ვერაფერი ვერ გავიგე.

გოგი. პეტრე იქნებოდა, პეტრე ჯილაური. ისევ სირბილაანთ ქვრივს ახირებოდა.

ტიტე. რას ამბობს რა მინდაო?!

გოგი. არ იცი რა გულამღვრეული კაცია სიტყვას ისე არავის ეტყვის ზედ ერთი კოკა შხამი არ დააყოლოს.

ტიტე. დაბრუნდება მუსუსა და მერე ვნახოთ რასაც განჰედავს.

**მეორე სცენა**

ლაქუცა ღრინა საიდანღაც მსახედრო ქუდს მოათრევს

ტიტე. საიდან მაათრია, ღმერთო დიდებულო. გოგი...

გოგი. შემო, კაცო შემო.

ტიტე. გამო ბიჭო.

გოგი. ვინ კვდება, ტიტე ვის უნდა ვუშველო, ჰა?

ტიტე. ნახე გოგი, ნახე გოგი (გოგი თითქოს ქუდის დანახვამ შეაშინა და ტიტეც დაიბნა. გოგიმ სიცილი დააყარა. ტიტე ღინღილასთან გადავიდა)

ტიტე. ღინღილ...

ღინღილ. მმმმმ

გოგი. რა იყო, ღინღილ ოქროს კბილი აგტკივდა?

ღინღილ. რა ვქნა რა ღმერთი გაგიწყრათ, ვის ელოდებით? რა მოხდა? რაო, რაო? გარეკეთ რაღა...

ტიტე. აქა ღინღილ...

ღინღილ. აფიცერსკია (ღინღილ დამარცვლით კითხულობს - სირბილაშვილი მიხა)

გოგი და ტიტე. მიხა დაბრუნებულა

**მესამე სცენა**

შემოდის პეტრე თივას მოათრევს უცებ კატო შეეფეთება

კატო. გამარჯობა ძია პეტრე, წუხელის თურმე სირბილაანთ მიხა დაბრუნებულა.

პეტრე. ხო, სოფელსაც ააშენებს. ტასო, ტასო შენი დედა კი ვატირე შენი.

ტასო. აქა ვარ არა, მოდვდივარ კაცო. ფეფელო, ფეფელო...

კატო. ქა, გაიგე ფეფელო, სირბილაანთ მიხა დაბრუნებულა.

ფეფელო. ოჰ დაბრუნდა ქალების მუსუსი, აქაურობას აიკლებს!

კატო. კატო, ნეტავი ახლა ვის აიჩემებს?!

ფეფელო. დაიკარგოს ეგ წუნკალი ეგა, ვისაც მოინდომებს.

კატო. მე შენ გეტყვი არ აყვებიან.

პეტრე. დაბრუნდა ეგ ციმფია ეგ, აქაურობას აიკლებს!

ტასო. ჯირითის დრო გაუვიდა, კატო წარმარა ხელის გაკვრას აღარ აპატიებენ.

კატო. დღეს ან ხვალ ძია პეტრე მოიკიდებს ერთ გოგოს და დაწყნარდება, ტასო ქალო, ქა რას ერჩით საწყალ მუსუსას, ხუმრობა უყვარს თორემ აქამდე ერთი ქალიც არ გაუფუჭებია!

პეტრე. ვიცი, როგორც მთავრდება ეგ ხუმრობა, მაგისთანა ხუმრობით თევდორეს თეკლე დალოგინდა. მომწყდით თავიდან! (შემოდის სიკო კოსტუმში გამოწყობილი)

სიკო. ფეფელო, ფეფო (პეტრე და ტასო კარებიდან იჭყიტებიან)

პეტრე. ტასო, ერთი დახე ამასა!

ტასო. ფეფელა აბა ნახეთ ვერ უყურებთ ამასა!

ფეფელო. უნდილი, დონდლო, ჭიანი!

სიკო. ვითომ რათაო?

პეტრე. დაიცა, დამაცა შენა,წამო, წამო შვილო!

**მეოთხე სცენა**

მართას ეზო

ტიტე. მიხა, ბიჭო!

გოგი. გამო მუსუს, შე უნამუსო შენა!

ტიტე. ეგრე ქურდულად უნდა შემოგვეპარო სოფელში შე ტურა შენა?!

გოგი. ეგრე გასწავლეს სალდათში!

ღინღილ. გამო, მუსუს გამო!

მართა. დედა გენაცვალოთ შვილებო, შუა ღამე იქნებოდა რომ გამახარა. ქანცგამოლეულმა კარები ძვლივს შემოაღო. ენაცვალოს დედა. აცალეთ, იძინოს, ხვალე შვილებო, ხვალ დილით დიდი ლხინი იქნება.

გოგი. იქნება მაშა! ბუზიკა, დაირა, ტაში, ტუშები!

ტიტე. ბიჭებო, ჯიღაურიანთ ფეფელო აბა ნახეთ როგორ მოიპრანჭება. ეტყობა გაიგო მიხა დაბრუნდაო.

ღინღილ. ვერ მივართვი ბადრიჯანი, მაგისი მამა სირბილაანთ ქვრივს ქალს არ მისცემს.

გოგი. რაღა დროს მიცემაა, სიკოსთვის სიტყვა აქვთ მიცემული ამბობენ რომ კვირას ნიშნობაც იქნებაო. დაირა, მუსიკა, ტაში - ტუში.

მუსუსი. გამარჯობა ბიჭებო!

ყველანი. გამარჯობა მუსუსი!

ღინღილა. მშვიდობა შენ დაბრუნებას!

გოგი. გასწავლეს მუსუს სალდათში მარგლის ტრიალი!

მუსუსი. ერთი დაკვრით შენს ლაბა კამეჩს კისერს გავაგდებინებ.

ტიტე. აბა მკლავი. (ბიჭები მუსუსას მკლავს უმოწმმებენ) სანამ შენ ქალაქში იყავი, ისე დამშვენდა და გაიშალა, მუსუს, ხელიდან გასაშვები არ არის.

მიხა. ანცი, მანცი, გიჟმაჟი, ფეფელო, ჩემო ფეფელო, როგორა ხარ ქალო.

ფეფელო. დაიკარგე, შე წუნკალო შენა.

კატო. მეხი კი დაგაყარე, მაგ ჯაგარა თავში, აჰა!

ტასო. ბიჭო მიხავ, გამოდი ერთი ჩვენც დაგვენახე, აბა.

გოგი. ნახე, როგორ წიწილებივით გამოიფანტნენ.

სოკო. გამარჯობა მუსისო!

მიხა. გაგიმარჯოს სიკო, მაგრამ... მე ზოგისთვის მუსუსი ვარ, შენთვის კი მიხა გახლავარ...

სიკო. ვითომ რათაო? ქალაქში რომ იყავი იმიტომა.

მიხა. იმიტომა თუ ამიტომ, მე მიხა მქვია, მორჩა და გათავდა.

გოგი. ღერღეტმა ქორს ვერ გაუძლო, პირი იბრუნა უკანო.

მიხა. ბიჭოს, ვერ უყურებ ამასა.

პეტრე. ოი, თქვენ ცინგლიანებო, თქვენა! რაებს მიჰქარავთ აქა?

ფეფელო. არაფერი, მამილო, აი მიხა ქალაქიდან დაბრუნდა და....ამბები მოიტანა....

მუსუსი. გამარჯობა ძია პეტრე!

პეტრე. დაიკარგე, -------------- როგორ ხარ ძია პეტრე.

მუსუსი. ჩემი ხარ, გოგონი, ჩემი.

**მეხუთე სცენა**

გოგო. ბიჭო, ღინღილ, ფრთხილად იყავი, მოვიდა შენი სულთამხუთავვი.

ღინღილ. ვინა - მუსუსი? მე რა მიშავს, მე ჩემი კატო დავნიშნე და გავათავე. ვაი, ტიტესა თორემა.....

ტიტე. ვინა, მენა? ისეთი სახრე ვაჭამო მაგ შენ მუსუსა....

ღინღილ. შენ თუ სახრე იცი, მუსუსამ ისეთი მარგვლის ტრიალი იცის, რომ ერთი დაკვრით გოგის ლაბა კამეჩსაც კი მოსწყვეტს კისერს.

ტიტე. მე სხვების შიში არა მაქვს, ვაი რიკოს რომ ფეფელოს დანიშვნა დააგვიანდა, თორემ ჩვენ რა გვიშავს.

რიკო. ვინა, პეტრე ჯიღაური უნიფხვო მუსუსასა ქალს მიათხოვბეს? არ მიათხოვებს!

ტიტე. არც ახლოს მიაკარებს.

სიკო. არც მიათხოვებს და კარგებსაც მიცხებს.

გოგი. რა იცით, რომ მუსუსი ფეფელოს დაადგამს თვალსა? იმის მეტი ქალი აღარ არის?

ტიტე. იმიტომ რომ ფეფელო მუსუსის მეზობელია და ერთად არიან შეზრდილები.

გოგი. შენ ისე ამბობ, რომ თითქოს ფეფელოზე ლამაზი გოგო ახლო-მახლო არ მოიძებნება.

ტიტე. ფეფელო წინათ სხვებს არ სჯობდა, ახლა კი ისე დამშვენდა და გაიშალა, რომ მუსუსი მაგას ხელიდან არ გაუშვებს.

რიკო. კარგით რა, კარგით. (გარბის)

გოგი. ეგ მართალია კი - შეხე ფეფელო მიმინოსავით გავარდა.

ღინღილ. მუსუსიც ქორივით დაედევნა.

ტიტე. სიკო ბატკანივით გაყვა ორივეს.

გოგი. აბა, სეირი ახლა იწყება. დაირა. ბუზიკა, ტაში.

**სცენა მეექვსე**

**(საზიარო ღობესთან)**

მიხა. რა გაცინებს, გოგო.

ფეფელო. ქალაქმა დაგამუნჯა.

მიხა. ქალაქმა კი არა, შენ დამამუნჯე.

ფეფელო. მენა?! მე დაგამუნჯე.

მიხა. ჰო შენ დამამუნჯე.

ფეფელო. როგორ, რით დაგამუნჯე?

მიხა. იმით დამამუნჯე, რომა... რომა...... იმიტომა რომა...

ფეფელო. მართლა დამუნჯებულხარ.

მიხა. ფეფო... ფეფელო! ჯერ ის მითხარი სიკოს შენგან რა უნდა? მითხარი ი ფხაჭას რა უნდა მეთქი შენგან?

ფეფელო. არ ვიცი, ჩემი თავი უნდა, ალბათ ჩემი თავი ენდომება, მაგან ხომ არ დაგაღონა?

მიხა. შენა?.... შენ რა უთხარი? რი ნება მიეცი?

ფეფელო. აბა, თუ ბიჭი ხარ გამოიცანი?

მიხა. უარი უთხარი არა?

ფეფელო. მაშ არადა...

მიხა. უჰ, შენ კი გენაცვალე მაგ თვალებში, აჰა.

ფეფელო. ისე ცივად გავაბრუნე, რომაა..

მიხა. ჩემო გოგონავ, ჩემო პეპელავ! მოიტა ერთი.

ფეფელო. ნუ გაგიჟდი, დაგვინახავენ.

მიხა. დედაშენი ტასო რას ამბობს?

ფეფელო. არც იმას უნდა ფხაჭია.

მიხა. პეტრე?

ფეფელო. მამაჩემი? აბა რა გითხრა. მამას შენს კარგად იცნობ, სიკო მდიდარიაო, მარტო ის არის შენი შესაფერიო და დასტური მისცა.

მიხა. მართალი მე ღატაკი ვარ. ის კი სიმდიდრით პირველი კაცია სოფელში, მაგრამ.... ნიშნობა როდის იქნება?

ფეფელო. არც როდის, რა ვქნა, როგორ მეკითხები შენა? განა ვინა გგონივარ, რომ ცინგლიანს გავყვე?

მუსუსი. უჰ შენი ჭირიმე, შენი, ფეფელო! აგრე გენაცვალოს მიხა, აგრე, ისე დაუხვდი, როგორც კაჟი, ხომ იცი შენს იქეთ გზა არა მაქვს, არც არავის დაგანებებ, ჩემი ხარ, ჩემი.

ფეფელო. კარგი, გეყოფა, დაგვინახავენ, კარგი ბიჭო... გვეყოფა-მეთქი! მგონი ვიღაც მოდის.

მუსუსი. მოიცა... ერთი კიდევ... ერთხელ კიდევ.

გოგი. ალერსი ბღლაძუნად გადაიქცა.

ტიტე. ბღლაძუნი, ბრძოლად.

ფეფელო. ხელი გამიშვი-მეთქი, შე შენა.

ბიჭები. გაამოს, შვილებო გაამოს (ქალის ხმით)

გოგი. ნახე რა გველნაკბენივით გავარდა. ჯერ არ დაბრუნებულა და აიკლო სოფელი, აკი ვამბობდი აჰყვებიან-თქო!

კატო. ერთი დამიხედეთ ამ უნამუსოებს ამათა! დილაადრიან შუა სოფელში ჩახუტებულან და აღარავის ერიდებიან!

ტასო. უყ, შე ამოსავარდნო! შენა! შე კინტოვ, შენა! უნამუსო! სალახანა! ჯიბგირო, შხამად დედაშენის ამაგი შენზე, შხამად. შავი ქვა და ნაცარი ცხელი მაგ მურდალ თავსა, აჰა! ეგენი გასწავლეს სალდათში, უნამუსო! კინტო! ჯიბგირო, პირშავო! ყაჩაღო, შედი გოგო სახლში!

მიხა. ტარო დედი... ყოჩაღად ფეფელო, ყოჩაღად...

ტასო. გაგიწყრა ღმერთი, დაგიბრმავდეს თვალები... არ მომეკარო, ეგეთი მეზობლობა უნდა გაგვიწიო, დაანებე ამ გოგოს თავი, რიკომ ბელგა მოუტანა, დანიშნულია, დღეს არა და ხვალ ქორწილი უნდა გავმართოდ, მაშა?

ტიტე. ბიჭო, მუსისი, ჩვენ გადაგარჩინეთ, თორემა კატო პეტრესაც თავზე დაგცემდა.

გოგი. ეგრეც დაბრმავება არ გამიგია, მუსუს, შენ და ფეფელო ძლივს ჩამოგატყავეთ ორღობედან.

ტიტე. ისე იმ ცინგლიან სიკოს მაგისთანა ქალი არ უნდა გავატანოთ-მეთქი, კაცო!

ღინღილ. არც ეგრეა საქმე, იმ ფხაწა სიკოს ეთქვა, სანამ ქალი თანახმა არ გახდება, არ წავიყვანო.

გოგი. ხოდა მუსუს თვალთვალი უნდა ამ საქმეს, თვალთვალი.

ღინღილ. თვალთვალი კი არა, სადმე ხელთ უნდა იგდო, თუნდაც ხუთი წუთით და მერე სიკო მაშინვე მოგეშვება, გაიგე?!

გოგი. რას ამბობ კაცო, ქალი გააფუჭოს!

ტიტე. ქალი გააფუჭეო...

მიხა. ეხ, შე სალახანა, მაგხვდა, ეგეც შენ, ეგეც შენ.

ტიტე. მიხა, ეგ რა ქენი კაცო?!

გოგი. მიხა!

მიხა. მეორედ აღარ ატარტარებს ენასა!

ღინღილ. (კბილი ხელში უჭირავს) - ეგ ზარალი რომ მომაყენე.

მიხა. დამეკარგე!

გოგი. ზარალი კია, დასტაქარია ბიჭო!

ღინღილ. მე კი წავალ, მაგრამ ერთი რამე მაინც დაიმახსოვრე, სხვაგვარად პეტრე უნიფხვოს ქალს არ მისცემს, არა!

მიხა. მომშორდი ბღარცო, თქვენც შეაყოლეთ.

მართა. შვილო ღინღილ, ეგ რა დაგმართნია, ჰა?!

ღინღილ. არაფერი, სიბნელეში წავიქეცი.

**სცენა მეშვიდე**

მართა. რა დაგემართა, შვილო?

მიხა. რა დამემართა, დედი?

მართა. ის დაგემართა, რო საქვეყნოდ მოიჭერი თავი, ბედიაანთ კატომ მთელ სოფელს მოსდო შენი და ფეფელოს ამბავი.

მიხა. ეგ კატო იქნება თავს შამომაკლავს.... მოზდო და მოზდოს! კისერიც მოუტეხია, მერე რა რო?

მართა. მერე ისა გენაცვალოს ჩემი თავი, რომ გასათხოვარ ქალს თავი მოსჭერი.

მიხა. ვისა, ქალო ფეფელოსა, ფეფელო ჩემია!

მართა. ვინ მოგცემს ფეფელასა, რომ აგრე დაიჩემე, პეტრეს აღარ ეკითხები?

მიხა. პეტრეს შენა ჰკითხე.

მართა. ვკითხავ, გენაცვალოს დედა, მაგრამ რა გამოვა?

მიხა. რაც გამოვა მერე ვნახოთ.

მართა. ფეფელა სიკომ უნდა დანიშნოს, პეტრეს პირობა აქვს მიცემული.

მიხა. ვერ დანიშნავს!

მართა. რატომ ვერ დანიშნავს?

მიხა. იმიტომ, რომ ფეფელას არ უნდა.

მართა. ვიცი რომ არ უნდა შვილო, მაგრამ... დალოცვილი ღმერთი, ბედია თუ ბუნება, ერთს ყველაფერს მისცემს და თავსაყრელ სიკეთეს მიუძღვნის, მეორეს კი შიშველ-ტიტველს გააჩენს. ღმერთმა ჰქნას, რომ შენს ბედნიერებას მოვესწრო შვილო, მაგრამ პეტრე სხვა კაცია, შენისთანა ღარიბს ქალს არ მიათხოვებს!

მიხა. მოვტეხავ!

მართა. ვერ მოტეხავ, ეგ ისე დაბერდა შვილო, რომ ქვეყნის ერთადერთი სიტკბოება - სიყვარულის სიხარული არც კი უგვრძნია, კერპია და ჯიუტია.

მიხა. იმაზე კერპი მე ვარ, ცოტა დამაცადე და დანარჩენი მე ვიცი.

მართა. იქნებ მეც მასწავლო რა გზით აპირებ ფეფელოს შემოყვანას ამ გაფხეკილ ოჯახში? (შემოდის კატო)

კატო. მართა ძალო, მიხაა, ფეფელოს ხომ არ გაუვლია ამ გზაზე?

მიხა. არა, არ გაუვლია, კატო.

კატო. ბიჭო მიხა, ამასწინათ ძია პეტრე ფეფელოს ეუბნებოდა, ხო მართა ძალო, ასე ეუბნებოდა, სირბილაათ ოჯახი, რა ოჯახიაო, ერთი ვაჟკაცი ქალაქში მუშაობს სამოწყალოთაო, მეორეს ჯერ რძე არ შეშრობია პირზეო.

მართა. ისე მოკვდება ეგ უბედური, რომ ქვეყნის წყევლას თან წაიღებს.

კატო. აღარ გნახო ი ცინგლიანთან თორემაააო.

მართა. კატო, დაანებე ჭორიკნობას თავი.

კატო. რას ამბობ მართა ძალო, მიხას ბედი მაწუხებს, თორემა....

მართა. იმიტომ იყო მთელ სოფელს რომ მოსდე მიხას და ფეფელოს ამბავი....

კატო. ბიჭებიც უთვალთვალებდნენ, თავი ვეღარ შევიკავე და... მართა ძალო....

მართა. რა გინდა, გენაცვალოს მართა...

კატო. რაღაც უნდა გკითხო.

მართა. მკითხე, გენაცვალე, მკითხე.

კატო. არ გამიჯავრდები?

მართა. რათა გენაცვალე, რად უნდა გაგიჯვარდე?

კატო. ქალი რომ ჩემი ხნის შესრულდება, გათხოვდება ხოლმე არა...

მართა. ჰო, გენაცვალე გათხოვდება.

კატო. ნეტა მე როდის გამათხოვებენ?

მართა. შენა? მაალე.... გნდა... განა... ერთი ყოჩაღი ბიჭი?

კატო. ჰო, მეც მინდა ბიჭი.

მართა. ღინღილა?

კატო. უნდილია?

მართა. ტიტე?

კატო. შარიანია.

მართა. გოგი?

კატო. მასხარაა.

------- სიკოს ფეფელო ჰყავს დანიშნული, ამბობენ ქორწილი მალე იქნებაო, მიხა ძალიან მომწონს, კარგი ბიჭია, ძალიან კარგი ბიჭია, მაგრამ ის მოინდომებს ჩემს შერთვას?

ტასო. კატო, კატო, ფეფელო არ დაგინახავს?

კატო. მეც რახანია ვეძებ.

ტასო. დიდიხანია რაც აქ სდგახარ? (კატო თავს უქნევს) შინ არი.

კატო. მიხა გაპარულა.

ტასო. ჩქარა კატო უნდა ვიპოვოთ, ისევ ერთად იქნებიან, არც კი ცხვენიათ, სოფელში თავი მომჭრეს, პეტრე მომკლავს, პეტრემ არ გაიგოს კატო, მომკლავს კატო.

**სცენა მერვე**

**მდინარის პირას მიხა და ფეფელო**

მიხა. ზეცაზე დავდგი სასწორი,

ხამის ლერწამის წბილითა,

სიყვარული და სირცხვილი

ორივ ავწონე იმითა,

სიყვარული მეტი მოვიდა,

სირცხვილზე სამი წილითა.

ფეფელო. არც კი გრცხვენია, სოფელში თავი მომჭერი!

მიხა. არაფერიც არ მოგჭერი, შენ ჩემი ხარ, ამას მთელ სოფელს მოვსდებ, ჩემი ხარ... ჩემი...

ფეფელო. შენი ვარ მაგრამ.... კატო ხო იცი სუ კუდში დამსდევს, იმასთან რაღას შემარცხვინე, მთელ სოფელს მოსდებს, ბიჭებმაც დაგვინახეს, სოფლის აშარი გამხადე.

მიხა. ეგ ჩვენი საქმე იმათ გაუკეთებიათ.

ფეფელო. ეგ ჩვენი საქმე კი არა, შერცხვენაა.

მიხა. შენ ეს მითხარი, პეტრემაც გაიგო?

ფეფელო. ღმერთმა დაგვიფაროს რომ გაიგოს.

მიხა. დედაშენმა რა გითხრა?

ფეფელო. ძალიან დამტუქსა. ჯერ სთქვა:- იი მუსუსი ძალით დაგიწყებდა კოცნასაო და მერე დაგემუქრა, პეტრეს უნდა ვუთხრაო, მე გამოვუტყდი და ვუთხარი, რომ... რომ მე.... თვითონვე მივეცი - მეთქი ნება.

მიხა. ყოჩაღ ქალო... გენაცვალე მაგ ყანყრატოში! მერმე, მერმე?

ფეფელო. ჯერ დამიჯერა, მერე მომადგა და ისე გამხადა, რომ... მე ჩემს სიტყვებზე შევდექი და აღარ ჩამოვედი.

მიხა. უჰ, შენი ჭირიმე, შენი პეპელაჯან!

ფეფელო. ნელ-ნელა მოლბა და ჩემს მხარეს გადმოვიდა.

მიხა. მართლა გადმოვიდა?

ფეფელო. მართლა, მაშა! ვენავცვალე დედაჩემს, ესმის ქალის გულის ამბავი!

მიხა. მეც ვენაცვალე ტასოსა, სცოდნია სიყვარულის ყაიდა.

ფეფელო. გეყოფა.... გამიშვი, თორემ მაშინდელი ამბავი არ დაგვემართოს.

მიხა. ნუ გეშინია, მაშინ მართლა ახირებული დამემართა, ეხლა თავს შევიმაგრებ - პეტრე რას ამბობს?

ფეფელო. ძალიან ჯავრობს და მემუქრება.

მიხა. რას ამბობს, რა მინდაო?

ფეფელო. იცის ჩვენი ამბავი, მოიშალე, თორემ ძალით გაგათხოვებო.

მიხა. ძალითაო, მერე სიკო გაჰბედავს შენს ძალით წაყვანას?

ფეფელო. ვერ გაჰბედავს ესეც იცის, ამიტომ ამბობს, ვინმე თავზე ხელაარებულს გაგატანო.

მიხა. თუ ეგრეა ჩემზე ხელაღებულს სადღა იშოვის.

ფეფელო. სირბილაანთ მიხა ნუ იქნება და ვინც უნდა იყოსო: თუნდაც თათარიო, თუნდ ოსიო და თუნდაც ჯანდაბაო, დრო მიდის და ვინ იცის რა მოიგონეს ბებრებმა, შენ ვერაფერი მოიგონე?

მიხა. ვედროზე ფეტვი დავყარე,

ვინ აკრეფს წიწილას მეტი,

შენსა და ჩემს სიყვარულსა

ვინ გაჰყრის სიკვდილის მეტი.

ფეფელო. რა ვქნა, რა ვუყო თავსაო,

ან შეყვარებულ კაცსაო,

არცა აქვს შენახვის თავი,

არცა მანებებს თავსაო.

მიხა. ეგრე ნუ იტყვი ფეფო, ხუთ წელიწადში ოჯახს ფეხზე დავაყენებ.

ფეფელო. ხუთ წელიწადში კაცო, მანამდე?

მიხა. მანამდე ერთი კიდევ მაკოცნინე, მოიტა რა.

ტიტე. მიხა, მიხა, გაიქეც ბიჭო!

გოგი. ფეფელო, ჩქარა პეტრე მოდის.

პეტრე. იიჰ შე ცინგლიანო შენა, ანდე შეჭამე? იიიჰ, შე წუწკო შენა! აქეთ მოდი, აქეთ მოდი, შე უნიფხოვ, შენა! მოიწი, მოიწი მეთქი, ორიოდე კიდევ უნდა გაჭამო.

მიხა. რას მერჩია ძია პეტრე? ისეთი რა მოხდა, რომ ანგრე რიგად გამიმეტე.

პეტრე. ერთი დახე, ერთი დახე, ამ ცინგლიანსა! შენ ჰეი, წუნკალო, თავი დაანებე ი გოგოსა, თორემააა!

მიხა. ჩვენ ერთმანეთი გვიყვარს.

პეტრე. ეგ სიტყვა აღარ გამაგონო, მეჯავრება ჭირივითა, მიყვარსოო... ერთი დახე, ერთი დახე ამ ნაცარქექიასა!

მიხა. რაღათა ვარ ვითომ ნაცარქექია? ბიჭი არ მჯობია ამ სოფელში, პირველი მოჭიდავე მე ვარ.

პეტრე. შე ტუტრუცანავ, შენა! ჭიდაობით უნდა არჩინო შენი ცოლი?

მიხა. ისე ვთქვი თორემაა... მუშაობაშიც ვერავინ ვერ მჯობია...

პეტრე. ზედ არ გეტყობა?! იიჰ, შე მასხარავ შენა! აქეთ მოდი-თქო, ორიოდე რომ გაჭამო, მაშინღა მოხვალ ჭკუაზე, შე უნიფხვო, შენა!

მიხა. არც ანგრეა საქმე,ძია პეტრე! ამას წინათ გითქომ ჩვენზე სირბილაანთ ოჯახი რა ოჯახიაო, ერთი ვაჟკაცი გარეთ მუშაობსო, მეორეს ჯერ რძე არ შეშრბია პირზეო. მართალია, ჩემი ძმა თედოი სამუშაოზეა წასული, სამაგიეროდ მე დავბრუნდი სახლსა. ხუთიოდე წელიწადში ოჯახს ფეხზე დავაყენებ.

პეტრე. შენი აშენებული ოჯახი შენვე დაგემგვანება. დამეკარგე. მეორედ არ დაგონახო ი გოგოსთანა, თორემ მაგ თავს წიწილასავით მოგწყვეტავ, წადი წაეთრიე.

მიხა. ძია პეტრე!... ერთი სიტყვა კიდევ უნდა გითხრა...

პეტრე. დაიკარგე-მეთქი!

გოგი. მუსუსი, ერთი გვითხარი, რა გემო აქვს პეტრეს სახრესა?

ტიტე. კარგი ჰო, მიდი, მოვიფიქროთ რამე.

მიხა. რა მოვიფიქრო?

ტიტე. ი ცინგლიან სიკოს მაგისთანა ქალი არ უნდა გავატანოთ!

მიხა. არც გავატან, მაგრამ პეტრე როგორ დავიყოლიოთ?!

ტიტე. არც როგორ, ქალი ხომ შენს ნებაზეა.

მიხა. ჩემს ნებაზეა.

გოგი. ხოდა, მოვიტაცოთ!

მიხა. მეც ანგრე ვიფიქრე, მაგრამ არ ივარგებს, სად უნდა წავიყვანო?!

ტიტე. თიანეთისკენ გავიყვანოთ, ან ქსანზე გავალთ, ან დულეთი აქვე არ არის?

მიხა. ეგ ძაან ადვილია, მაგრამ მერე ისევ შინ არ უინდა დავბრუნდე? პეტრე ისეთი კაცია, ან მე მომკლავს, ან თავს შემომაკლავს, სხვა გზა უნდა ვეძებოთ.

ტიტე. კაცები მიუგზავნე!

გოგი. გინდა მიგეგზავნო?! მუსუსო.

თევდორე. გამარჯობათ ბიჭებო!

 წარბიანო ცხვირიანო, ბარკლიანო ბეჭიანო,

 უნიფხვო და ნიფხვიანო, უფულო და ფულიანო,

 უცოლო და ცოლიანო, უტრაკო და ტრაკიანო.

ტიტე. აგე თავისი ფეხით მოვიდა, უნდა აჩქარდე მიხა, ხომ ხედავ ხიფათი მატულობს.

გოგი. ან უცებ გაათხოვებს, ან გაგზავნის სადმე.

მიხა. მართლა მიგვეგზავნება თევდორე? ეგეც კარგი პირქუში და აშარია!

ტიტე. მიდი, ცდა ბედის მონახევრეა.

ღინღილ. რას ამბობ ტასო, მაშ მე აღარ გინდივარ?

ტასო. მინდიხარ არა, აღარ მინდიხარ, წადი, მომშორდი.

ღინღილ. მაშ, მუსუსას მამჯობინე არა?!

ტასო. ტყუილია, მიხა მუსუსი არ არის, აქამდის ერთი ქალიც არ გაუფუჭებია!

ღინღილ. მიხას რომ ფეფელო უყვარს?!

ტასო. ტყუილია, სიკოს უყვარს ფეფელო, ფეფელოს კიდევა მიხა, მიხას მე ვუყვარვარ!

ღინღილ. საიდან მოიტანე?

ტასო. გეტყვი, გენაცვა, გეტყვი, ოღონდ დაწყბარდი, ნუ ჯავრობ.

ღინღილ. მითხარი.

ტასო. ქალი და ვაჟი რომ ერთმანეთს შეიყვარებენ, ერთმანეთს მიუსხდებიან....

ღინღილ. მერე?

რასო. მერე, არაფერი.

ღინღილ. როგორ თუ არაფერი?! არაფერიცა, მაშ მე ვიცი.

ტასო. თუ იცი, რაღას მეკითხები?

ღინღილ. მერე ჩაეხუტებიან, არა.

ტასო. ჰო, მერე, ღინღილ, მერე? და ერთმანეთს კოცნიან.

ღინღილ. ვახ, კაცო, მუსუსამ გაგაფუჭა?

ტასო. ჰო, დანიშნული ვარ.

ღინღილ. მაშ, რაკი ეგრე ყოფილა...

ტასო. აგრეა... წადი მომშორდი.

ღინღილ. მაშ დუნიაზე აღარ დამედგომება, რაკი ჩემი ცოდვა შენს კისერზეა, ნახირში წავალ!

ტასო. უნდილი, მართლა დაიჯერა.

მართა. დაგათხლიშე მეხი.

**სცენა მეცხრე**

**პეტრეს სახლი, ვახშმობს, შემოდის თევდორე.**

თევდორე. პეტრე, პეტრე, პეტრე კაცოოო.

ტასო. შემოდი თევდორე, მობრძანდი.

თევდორე. (ვაშლს მაგიდაზე აწყობს) ერთო, ორი, სამი.

პეტრე. თევდორე, თუ სტუმარი ხარ, ე, არაყი დალიე, მაგრამ სირბილაანთ წუწკზე ხმა არ ამოიღო, და თუ მაჭანკლობა გიკისრია, ეხლავე მომშორდი.

თევდორე. კაცო, პეტრე, რით იწუნებ ანგრე რიგად იმ ბიჭსა?

პეტრე. უნიფხვო მასხარას ქალს არ მივცემ!

თევდორე. მასხარა კი არა, მხიარული ბიჭია.

პეტრე. მასხარაა, ლაზღანდარაა, ქარაქუცა, ი ცინგლიანი თხუნელა ქალის შემნახველი არ არის, როგორ, დიდმა პეტრემ, პეტრე ჯიღაურმა მასხარას უნდა მიათხოვოს ქალი? სირბილაშვილკებს უნდა დაუმოყვრდეს? იმოდენა ჯაფით ნაშოვნი ქონება სირბილაანთ მიხას უნდა დაულოცოს, უწინამც კუბოში ჩაწოლილა ბებერი პეტრე, სანამ ლაზღანდარა მუსუსს თავის ქონებას და ფეფელოს დაუთმობდეს, არა, პეტრეს თავის ერთადერთი ქალი უნისფხვო მიხასთვის არ გაუზრდია.

თევდორე. შენს დედაკაცს მაინცა ჰკითხე, მარტო შენ ნუ აიღებ ქალის ცოდოსა.

ტასო. ბიჭი ახლოა...

პეტრე. ვინც თავის ცოლს ჰკითხავს ჭკუასა, იმას ქალზე მეტი ჭკუა არა ჰქონია.

თევდორე. არ მოსწონს ფეფელოს ის შენი...

ფეფელო. სიკო.

პეტრე. მერე ფეფელოს ვინა ჰკითხავს?

თევდორე. ფეფელოს მიხა ჰყვარებია.

პეტრე. იიიჰ, ტუტრუცანავ, შენა, შენც იმ ქალა-ბიჭებს აჰყოლიხარ?! წადი, დამეკარგე აქედანა! ოი, შე უნამუსო,შენა! შენა, წადი-მეთქი, გაეთრიე აქედანა!

თევდორე. შე კაი კაცო, რათა მლანძღავ სტუმარსა, შენი ხნის კაცი ვარ და არ მერგება, მე წავალ, მაგრამ ერთს მაინც გეტყვი, ისე მოკვდები, რომ ქალის ცოდვასა და ქვეყნის წყევლას თან წაიღებ, ჩემს გალანძღვას კი არ შეგარჩენ.

პეტრე. შე ქარაფშუტავ, შენა! ჭკუა თვალში გქონია, რაკი სიკოს ყადრი არა გქონია, შენს თავს თათარს მივუგდებ, დამაცათ.

**სცენა მეცხრე**

**კატო და მართა.**

კატო. პეტრემ ფეფელოს სადარაჯოდ ტასო არ იკმარა და ერთი გუშაგი გამოიწერა, თავისი ქვრივი დაი, სოფოი.

მართა. ვიცნობ, ისიც პეტრესავით პირქუშია.

კატო. უკმეხი.

მართა. უწინამც პეტრესთან მეზობლობას, ცეცხლის მეზობლობა ჯობია.

კატო. ფეფელოს სოფელში აღარ უშვებენ, ტასოს კაბის კალთაზე ჰყავს მიკერებული, როცა გავა სოფელში ფეფელოსაც თან წაიყვანს, თუ ფეფელო მოინდომებეს ნათესავების ნახვას, დედაც უკან მისდევს, გაჰყარეს ფეფელო და მუსუსი.

მართა. შვილი, რა დაგემართა? რათა ხარ ეგრე მოუსვენარი?

მიხა. არაფერი.

კატო. რას იტანჯავ ნეტა თავსა, ქალი მე არა მჯობია სოფელში, მართა ძალო ჩემზე ლამაზია ფეფელო.

მართა. შენზე ლამაზი არ არის მაგრამ...

კატო. მაგრამ.

მართა. მიხას ფეფელო უყვარს, მეზობლები არიან, ერთად არიან შეზრდილები და ერთმანეთი უყვართ.

კატო. მე კიდევ ღინღილას უარი უთხარ, მაშ.

მართა. სცადე, იქნებ შემოირიგო.

კატო. ჩიქილა წყალმა მომტაცა,

 შუბლზე საკრავი ქარმაო,

ვა რა ბედი დავკარგე

გასათხოვარმა ქალმაო.

ტასო. ხალხო მიშველეთ, ხალხო, მეზობლებო, ქურდი დავიჭირე, ქურდი.

პეტრე. იი შე წუნკალო, დაგიჭირე ტურასავით, ციმფია ესა, აღარც ეხლა მოიშლი სხვისი ქალების დევნასა, ნუ ფართხალობ შე წუნკალო, შენა! ეხლა დამაცა... ისეთი სეირი უნდა გაჩვენო, რომ შენი მოწონებული.

ტასო. ქა, ქურდი დავიჭირეთ მეზობლებო, ქურდი! მოდით ნახეთ! მელიასავით ხაფანგშია გაბმული.

პეტრე. ანდე, ნახე შენი საბედო.

ტასო. შე პირშავო, შენა, აგეთი მეზობლობა გაგვიწიე, მართლა საქურდავად შემოიპარე?

ფეფელო. ტყუილია, ტყუილი. მიხა ქურდი არ არის.

პეტრე. მაშ რისთვის შემოიპარა ჩემს ეზოში, თქვი, რისთვის შემოიპარა-მეთქი?

ფეფელო. მე რა ვიცი, აბა, საიდან მეცოდინება?

კატო. დაიბენ ფეფელო, არ იცი რა სჯობია, მუსუსის ქურდობა თუ საკუთარი თავის შერცხვენა!

პეტრე. მართალს გეუბნება!

ტიტე. არ გაუშვა ძია პეტრე!

გოგი. ჩვენც აქა ვართ, ძია პეტრე!

ტიტე. ერიჰა ე რა კარგი ------------ დაგიჭერია.

გოგი. ბიჭოს, ე რა მსხვიფეხა ნადირი გაბმულა!

ტიტე. ბიჭო, მუსუსი, ე, როგორ დაგემართა? შე უნამუსოვ, შენა?!

ტიტე. რა ვქნა, რატომ ხმას არ იღებს, ემანდ არაფერი დაემართოს ამ ბიჭსა.

პეტრე. ძაღლი კოჭლობით არ მოკვდება. ცინგლიანო აქეთ გამოდი, ბიჭო შენ გეუბნები, აქეთ გამოძვერი-მეთქი, ყური ნუ მოიყრუე, შე თხუნელავ,შენა.

ფეფელო. ვაიმე, გული...

ტასო. წყალი! ჩქარა, წყალი, მიშველეთ ხალხო!

პეტრე. გეუბნებით, ძაღლი კოჭლობით არ მოკვდება-მეთქი, ეგ ძუკნაც მაგ ჯიშისაა.

გოგი. ვახ, რა ძალა აქვს სიყვარულსა, ერთი აქეთ კვნესის, მეორე იქით კანკალებს.

ტიტე. კაცო, პეტრე, ეს ხელები მაინც აუხსენი.

გოგი. აუხსენი ხო, ცოდოა ბიჭი.

პეტრე. ქურდია, ამან უნდა მომატყუოს?!

ტიტე. ალბათ ორთავმა უყო, ისე ჩაუჭირა ყურის ძირებში, სისხლი შეუგუბა.

გოგი. ჰაი დედასა, რა ძალა აქვს სიყვარულს.

პეტრე. აბა, დაიწყო გამოძიება.

გოგი. ბუზიკა, დაირა, ტაში, ტუში, გამოძიება იწყება, სანახაობა, რა სანახაობა, სუდში ვართ, სუდში.

პეტრე. აბა, ერთი გვითხრი, შე წუწკო შენა, რის მოპარვას აპირებდი, თქვი-მეთქი, შე ყაჩაღო შენა, რა უნდა მოგეპარა?!

ტიტე. სთქვი ბიჭო, სთქვი! სთვი, ნუ გრცხვენია, რა უნდა გაგეტანა აქედანა!

პეტრე. დამაცადე!

ტიტე. მე სეკრეტარი ვარ ძია პეტრე, სთქვი ბიჭო!

პეტრე. სეკრეტარი (ჩაიხითხითა)

მიხა. არაფერი.

პეტრე. როგორ თუ არაფერი, მაშ რისთვის შემოიპარე?!

გოგი. დაანებე თავი ძია პეტრე, სულ ერთია ვერსად წაგოვა!

პეტრე. შენ ვინაი კითხავს?

გოგი. მენა? მე ადვოკატი ვარ.

პეტრე. მმ, ადვოკატი (ხითხითებს) წამო, წამოეთრიე, შე უდღეურო შღარტო, შენა, შენი ქოქი კი ამოწყდა!

გოგი. საით, ძია პეტრე?

პეტრე. მოსამართლემ განაჩენი უნდა გამოუტანოს, პატივცემულო ადვოკატო, მე მოსამართლე ვარ. (ოთახში იკეტებიან)

მიხა. რა გინდა ჩემგან?

პეტრე. ის მინდა, რომ იმ ქალს თავი უნდა დაანებო!

მიხა. მერმე?

პეტრე. მერმე არაფერი, ადე და იმ ქარაქუცას პირში უთხარი, თავს განებებ-თქო. მერე ღინღილასავით ორიოდე კვირით დაიკარგე, მოჯამაგირედ დადექ, სანამ ქორწილს არ გავათავებ.

მიხა. თუ არ წავედი?

პეტრე. ძალით წაგიყვანენ, ქურდი ხარ, ხელებს შეგიკრავ და ციხეში გაგგზავნით.

მიხა. მე ქურდი არა ვარ!

პეტრე. მა რისთვის შემოიპარე?

მიხა. შენსც იცი, საქურდალად არ შემოვსულვარ.

პეტრე. მეც ვიცი რისთვისაც მოდიოდი, მაგრე იტყვი სამართალში.

მიხა. რატომ არ ვიტყვი? თუ არ გამიშვებ ეგრე ვიტყვი!

პეტრე. იჰ, შენ რა მურდალი ყოფილხარ, თითქოს ფეფელო მიყვარსო, მაშ იმ ქალს არ დაინდობ, საქვეყნოდ თავს მოჭრი?

მიხა თუ შენ მე არ მინდობ, არც მე დაგინდობ, სულ ერთია, ჩვენი ამბავი ქვეყანამ იცის!

პეტრე. მაშ, ქალს თავს არ ანებებ?!

მიხა. არ ვანებებ!

პეტრე. მაშ კარგი, შენი ოხტიდან მაინც ამოვალ. დაიცა, აქ მომიცადე!

მიხა. იცი რას გეტყვი ძია პეტრე? აქამდე შენი პატივი მქონდა და ვამბობდი: უფროსი კაცია, დაუთმობ-მეთქი, ეხლა კი გათავდა, ეხლა შენ შენთვის, მე ჩემთვინა, ვინც ბურთი გაიტანოს, მინდორიც იმისი იქნება!

პეტრე. სად მიხვალ შე ყაჩაღო შენა! შენ დაჭერილი ხარ და აქედან ვერსად ვერ წახვალ!

მიხა. ვინა, შენა? შენა ხარ ჩემი დამჭერი? როცა მაგის ნებას მოგცემ, მაშინ დამიჭირე! ჯერ კი იქნებ მე დავაჭერინო შენი თავი ჩემი დამწყვევისთვინა.

მართა. უიმე შვილო, ეს რა ამბავია ჩემს თავზედა, ქურდობას გაბრალებენ?!

მიხა. კარგი დედა, კარგი არაფერსაც არ მაბრალებენ.

მართა. ეჰ, პეტრე!

გოგი. გამოგიშვეს მიხა? ფეფელომ გირაო გადაიხადა?

ტიტე. ეხლა კი წავიდა შენი დრო მიხა, ნასამართლევი ხარ!

მიხა. შენ რაღა გინდა აქა?

სიკო. მენა?

მიხა. ხო, შენა, შენა!

სიკო. მე არაფერი... ისე მოვედი, სხვები მოდიოდნენ და მეც წამოვედი...

მიხა. გეგონა მუსუსას ხელები დაამტვრიეს და ეხლა მეშველება, ვერ მოგართვი..

პეტრე. რას უცქერი ი წვირტლიანსა იმასა, მოდი ჩემთან საქმე გავაკეთოთ თორემა, დაიცა, მე შენ გაჩვენებ სეირსა.

მიხა. ფეხებსაც ვერ მომჭამ!

ტიტე. წამო მუსუს, წამო ჩვენთან, ქორწილამდე ერთი კარგი პურიჭამა გავმართოთ.

ტიტე. ბიჭო, მუსუსი, ე რა დაგემართა? ხაფანგით დაგიჭირეს?

გოგი. ვინ დაგიგო, ბიჭო, ი მახე, პეტრემ თუ ფეფელომა?

ტიტე. ფეფელოს რომ დაეგო, ეს ორფეხა მგელი პეტრეს კი არ ეყოლებოდა დამწყვდეული.

გოგი. მუსუს, ე ხელები ალბათ ისე დაგიდუნდა, რომ სიკოც კი წაგაქცევს.

ტიტე. ბოლო-ბოლო რას აპირებ მიხა-მუსუსი?

გოგი. ჯერ არ იცის მოიფიქრებს, თუ პეტრე ბოლომდე გაჯიუტდა, მუსუსი სხვა მხრიდან მოუვლის.

ტიტე. საიდან მოუვლის?

გოგი. მოუვლის, მაგრამ როგორ და საიდან ეს მერმე გამოჩნდება.

ტიტე. რა თავჩაღუნული ზიხარ, თითქოს მართლა ქურდობაში დაგიჭირეს?

გოგი. მიწაში ჩასაძვრენ სოროს ეძებს.

(შემოდის ტასო)

მიხა. შენ რაღა გინდა აქ?

კატო. მენა?

მიხა. ჰო, შენა, შენა!

კატო. ბიჭო, მიხა, ხვალ დილით ფეფელოს ათხოვებენ.

ტიტე. რას ამბობ კატო?

კატო. ჰო ტიტე! ხვალ დილით ჯვარს გადასწერენ, მიხა ფეფელომ შემოგითვალა: თუ შეგიძლია რამე მიშველეო...

გოგი. მიხავ, გათავდა ტკბილი სიზმარი....

კატო. რას მეტყვი ბიჭო?

მიხა. ეხლავე გინდა პასუხი?

ტიტე. მაშა კაცო, ერთი წუთითაც არ შეიძლება დაყოვნება, კატო, შენ შინ დაბრუნდი და პასუხს იქ მოუცადე, მიხა ხელმოკლე ბიჭია, მაგრამ შენს სამსახურს მაინც არ დაგივიწყებს.

მუსუსი. ხვალ ფეფელოს ათხოვებენ?

ტიტე. მუსუსი არ დათმო, თორემ დუნიაზე თავი მოგეჭრება.

მუსუსი. ბიჭებო, თქვენი თავი დამჭირდება.

გოგი. გვიმსახურე, მუსუსი, ძმა ძმისთვისა და ამ დღისთვისაო.

მუსუსი. მოვიტაცოთ!

ყველანი. მოვიტაცოთ!

**სცენა მეათე.**

**(ფეფელოს მოტაცება)**

ტასო. მიშველეთ, ქაა! გაიქცა! გაიქცა!... სად ხარ პეტრეეეე! მიშველეთ, მიშველეთ! (შემოდის სიკო თოფით)

ფეფელო. ვაიმე, დედა დავიღუპენით.

მიხა. ნუ გეშინია ფეფელო.

სიკო. დედას გიტირებ მუსუსი, დედას (თოფი აქვს მომარჯვებული)

პეტრე. ეე კარებს რომ ამაგრებ, ვითომ რა მინდაო?

სიკო. ალბათ სიბნელეში უნდა დასახლდეს.

მიხა. აბა, ვისაც მკლავი აქვს შემოვიდეს!

პეტრე. კიდევაც რომ იმუქრება!

მიხა. ჯერ ნეფე შემოვიდეს, ნეფე. ბიჭო სიკო, უკან ნუ დგები, შემოდი, თუ ბიჭი ხარ, შემოდი და შენი დედოფალი წაიყვანე, ისე გაგაორო, როგორც, შე ფუტუროვ, შენა.

სიკო. დროა ლაგამი ამოვსდოთ ამ მუსუსა ამასა.

ტიტე. მიდი სიკო!

გოგი. ენგრე, გენაცვალე, ენგრე!

ტასო. სოფელი აიკლო, ქალები გარეთ ვეღარ გამოსულან, გზას აღარავის აძლევს ეს წუწკი, ესა...

მართა. რა გინდათ ამ საწყლისაგან? ერთმანეთი მოსწონთ, რას გადაეკიდეთ მაგ უბედურებს?!

კატო. დროება გამოიცვალა, ვისაც ვინ მოსწონს, იმას გაჰყვება.

ტიტე. ბიჭო სიკო, მოდი აქა, ხომ ხედავ რომ ქალს არ უნდიხარ, მზითვის გულისთვის თავს რად ირცხვენ?

გოგი. ისედაც თავზესაყრელი გაქვს!

სიკო. სანამ ქალი გათხოვილი არ არის, დედ-მამის მორჩილი უნდა იყოს, ძალადობა და მოტაცება არ შეიძლება, ამიტომ ჯერ ფეფელო დედამისს უნდა ჩავაბაროთ. (შემოდის სოფლის ხელისუფალი)

პოლიცია. ბიჭო, მუსუსი, კარები გააღე!

მუსუსი. არ გავაღებ!

ტიტე. უხ, შენი ჭირიმე შენი!

გოგი. არ გაუღო!

პოლიცია. ან კარი გააღე, ან ქალი გამოუშვი!

მუსუსი. არც კარს გავაღებ და არც ქალს დაგანებებ!

ტიტე. ანგრე, მუსუსი, ანგრე!

გოგი. არ დანებდე, ბიჭო, არ დანებდე!

პოლიცია. მაშ თუ ანგრეა, კარებსაც დავამტვრევთ და შენც დაგიჭერთ.

მუსუსი. ფეხებსაც ვერ მომჭამთ, ჯერ სიკო მოუშვით, სიკო! ფხაჭავ! სადა ხარ, შე ხაშმო შენა!

სიკო. აქა ვარ, შე ყაჩაღო, აქა!

მუსუსი. შენ შემოდი, შე ქალაჩუნავ შენა!

სიკო. გამიშვით, მაგის დედა და მამა!

მართა. ბიჭებო! უშველეთ, უშველეთ თქვენი ჭირიმე! ტასო შენც ხმა ამოიღე, თორემ აქ სისხლი დაიღვრება.

ტასო. ქალს არ ვაძლევთ! მორჩა და გათავდა! მაგას ციხეში დავალპობთ!

პეტრე. გააღე კარები, სანამ არ შემოგვიმტვრევია!

პოლიცია. დაიცა, გეყოფა, თვითონ გააღებს, მიხა! ხუმრობა გეყოფა, თორემ ერთს მოვაწვებით და მეტი არც უნდა!

მუსუსი. ფეფელო, მეტი გზა არ გვაქვს!.. ჰო, ჰო, აქვე, ახლავე....

კატო. უი დამიდგა თვალები! ეს რა ამბავია ქაა!

ტასო. ვაი სირცხვილო, ამაზე მეტი შერცხვენა კიდევ იქნება?! გააფუჭა, გააფუჭა!

მართა. უიმე, მომიკვდა თავი!

ტიტე. გაიმარჯვა!

გოგი. მოდით, ახლა დაჰკარით!... ჩქარა, თორემ დაიგვიანებთ, მიდი სიკო!

პეტრე. განგებ შვება, განგება, სიკოს შერცხვენა უნდა თორემა..

პოლიცია. გათავდა, დაიგვიანეთ!

ტიტე. ეხლაც წაიყვან ფეფელოსა?

პეტრე. კაცო, სად მიხვალ შენ?!

სიკო. მე გატეხილი ქოთნის მუშტარი არა ვარ!

მიხა. ძია პეტრე, დაგვლოცე!

პეტრე. მაჯობე არა! წაიყვა! მაგრამ მზითვებს ვერა ნახავ!

მიხა. არც მინდა ძია, არც მინდა!

პეტრე. არ გინდა? მაშ კარგი, ტიტველმა შიშველი აიკიდა და მესამე მათხოვარი გააჩინესო, დამეკარგეთ!

კატო. აბა ბიჭებო, ნამდვილი ნეფე-დედოფალი წავიყვანოთ!

ფ ი ნ ა ლ ი

7 ივნისი 2013 წელი

თბილისი